**Oskari Juho Matias Setänen** (s. 28. huhtikuuta 1994 Eura) on suomalainen jääkiekkomaalivahti, joka edustaa SM-liigajoukkue KooKoota.

Ura
---

### Seuraura

Setänen on Panelian Raikkaan kasvatti. Hän siirtyi juniorina sittemmin Rauman Lukkoon. Setänen teki joukkueen kanssa kolmivuotisen SM-liigasopimuksen toukokuussa 2012. Hän pelasi kauden 2012–2013 kuitenkin vielä Lukon A-nuorissa, joille Setänen torjui kauden päätteeksi SM-pronssia.

Kaudeksi 2013–2014 Setänen nousi Lukon SM-liigajoukkueen kakkosmaalivahdiksi Ryan Zapolskille. Hän teki liigadebyyttinsä kauden neljännellä kierroksella 19. syyskuuta 2013 vieraissa Tampereen Ilvestä vastaan. Setänen torjui Lukon 2–1-tappioon päättynessä ottelussa 22 kertaa. Lokakuun 2013 lopulla hän joutui viikoiksi sivuun alaraajavamman takia. Jo samana päivänä Lukko hankki Setäsen tilalle kakkosmaalivahdikseen Simon Nielsenin. Kuntouduttuaan hän ehti pelata kuusi ottelua A-nuorissa, kunnes Lukko lainasi Setäsen tammikuussa 2014 loppukaudeksi Mestis-joukkue Mikkelin Jukureihin. Hän toimi loppukauden joukkueen ykkösmaalivahtina ja voitti kauden päätteeksi Mestis-hopeaa.

Kauteen 2014–2015 Setänen lähti taas Lukon kakkosmaalivahtina Zapolskille. Hän torjui 12 runkosarja- ja seitsemässä Mestarien liigan ottelussa. Setänen haki myös seitsemän Mestis-ottelun verran vauhtia KeuPa HT:n paidasta. Kaudeksi 2015–2016 hän siirtyi kaksivuotisella sopimuksella Turun Palloseuraan. Setänen jäi kauden ensimmäisissä CHL-otteluissa pääasiassa joukkueen kolmosmaalivahdiksi Teemu Lassilalle ja Aleksandr Georgijeville ja hän siirtyi kauden kynnyksellä Mestis-joukkue TUTO Hockeyn maalinsuulle sekä hakemaan pelintuntumaa että paikkaamaan Petteri Similän loukkaantumista. Setänen pelasi joukkueessa kaksi ottelua varsin haparoiden torjuntaprosentilla 77,8, kunnes hän palasi syyskuun lopulla Similän kuntouduttua takaisin TPS:n vahvuuteen. Lokakuussa 2015 seura lainasi Setäsen Rovaniemen Kiekkoon. Jo seuraavana päivänä RoKi-visiittinsä jälkeen hän siirtyi lokakuun loppuun asti kestäneellä sopimuksella Porin Ässiin paikkaamaan Ari Ahosen loukkaantumista. Setänen sai Andreas Bernardin takana kuitenkin peliaikaa vain vajaan kuuden minuutin ajan 31. lokakuuta 2015 pelatussa ottelussa Rauman Lukkoa vastaan, kun hänet vaihdettiin Bernardin tilalle Ässien maaliin ottelun toisessa erässä. Setänen sai ottelussa kauden ensimmäiset peliminuuttinsa SM-liigassa. Marraskuussa hän siirtyi alustavasti loppukauden kattavalla sopimuksella jo kauden neljänteen lainajoukkueeseensa, Mestis-joukkue Savonlinnan Pallokerhoon.

Setänen palasi SaPKossa marraskuussa 2015 vain kolme ottelua, kunnes TPS kutsui hänet taas vahvuuteensa Teemu Lassilan saatua peräti seitsemän ottelun mittaisen pelikiellon huidottuaan 18. marraskuuta 2015 pelatussa ottelussa Ässien Josh Grattonia mailalla kasvoihin. Setänen käytti mahdollisuutensa vahvasti ja hän torjui TPS:n maalilla myös joukkueen kahdessa CHL:n playoff-ottelussa Rauman Lukkoa vastaan, vaikka Lassila olisi ollut edustuskelpoinen CHL-otteluissa. Setänen nousi kauden 2015–2016 mittaan TPS:n pääasialliseksi vastuunkantajaksi ja pelasi 26 runkosarjaottelua torjuen kaksi nollapeliä, kunnes hän loukkaantui runkosarjan toiseksi viimeisellä kierroksella, eikä kuntoutunut alavartalovammastaan enää pudotuspeleihin.

Kauteen 2016–2017 Setänen lähti TPS:n lähtökohtaisena ykkösmaalivahtina. Hän pelasi runkosarjassa 35 ottelua torjuen kolme nollapeliä. Tammikuussa 2017 Setänen teki joukkueen kanssa vuoden mittaisen jatkosopimuksen. Myös kaudella 2017–2018 hän toimi TPS:n pääasiallisena vastuunkantajana ja pelasi joukkueen kaikki kuusi CHL-ottelua. Kauden mittaan Setänen jakoi kuitenkin tasaisesti torjuntavastuuta Rasmus Tirrosen kanssa.

Setänen palasi kaudeksi 2018–2019 kaksivuotisella sopimuksella Rauman Lukkoon. Hän lähti kauteen niin ikään joukkueen ykkösmaalivahtina, mutta nuori Lassi Lehtinen kuitenkin nousi kauden mittaan Setäsen ohi Lukon pääasialliseksi vastuunkantajaksi ja torjui suurimman osan kevätkauden peleistä. Kaudella 2019–2020 Setänen jakoi varsin tasaisesti joukkueen torjuntavastuun Lehtisen kanssa, mutta hän sai kuitenkin tililleen Lehtistä niukasti enemmän otteluita. Helmikuussa 2020 Setänen teki Lukon kanssa vuoden mittaisen jatkosopimuksen. Kaudella 2020–2021 hän jäi taas lähinnä kakkosmaalivahdiksi Lehtiselle ja pelasi runkosarjassa 26 ottelua. Setänen ei saanut peliaikaa enää pudotuspeleissä. Hän voitti kauden päätteeksi Suomen-mestaruuden.

Kaudeksi 2021–2022 Setänen siirtyi kaksivuotisella sopimuksella KooKoohon. Hän jakoi runkosarjassa varsin tasaisesti torjuntavastuun Nick Malíkin kanssa, mutta Setänen jäi hänelle niukasti kakkosmaalivahdiksi. Pudotuspeleissä Setänen aloitti lopulta vain kaksi ottelua. Kaudella 2022–2023 hän nousi takaisin KooKoon pääasialliseksi vastuunkantajaksi, kun Nick Malík ei onnistunut pelaamaan odotetulla tasolla. Huhtikuussa 2023 Setänen teki KooKoon kanssa vuoden mittaisen jatkosopimuksen.

Setänen joutui kaudella 2023–2024, tammikuussa 2024 vajaaksi kuukaudeksi sivuun loukkaantumisen vuoksi ja hän palasi kaukaloihin helmikuussa.

### Maajoukkueura

Setänen pelasi World U-17 Hockey Challengessa vuonna 2011. Yhteensä hän on pelannut viisi nuorten ja 11 poikien maaottelua.

Suomen A-maajoukkueessa Setänen on pelannut yhden ottelun. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Setänen torjui Suomen 6–2-tappioon päättuneessä ottelussa 20 kertaa.

Muuta
-----

Setäsen isoveli Eetu on pelannut jalkapalloa ja hän on myös sanomalehti *Satakunnan Kansan* urheilutoimittaja. Oskari Setänen harrasti jalkapalloa itsekin Euran Pallossa omien sanojensa mukaan noin 14-vuotiaaksi asti.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2010–2011 | Lukko | A-SM | 11 |  |  |  | 562 |  | 0 | 2.88 | 93,3 | – | – | – | – | – | – | – | – |
| 2011–2012 | Lukko | A-SM | 10 |  |  |  | 593 |  | 1 | 2.66 | 92,4 | – | – | – | – | – | – | – | – |
| 2013–2014 | Lukko | A-SM | 45 |  |  |  | 2619 |  | 3 | 2.73 | 92,1 | 10 |  |  |  |  |  | 2.83 | 92,8 |
| 2013–2014 | Lukko | A-SM | 9 |  |  |  |  |  |  | 2.90 | 91,5 | – | – | – | – | – | – | – | – |
|  | Lukko | SM-liiga | 2 |  |  |  | 110 |  | 0 | 3.28 | 86,7 | – | – | – | – | – | – | – | – |
|  | Jukurit | Mestis | 8 |  |  |  |  | 15 |  | 1.95 | 91,7 | 19 |  |  |  | 47 |  | 2.57 | 91,9 |
| 2014–2015 | Lukko | SM-liiga | 12 | 5 | 2 | 3 | 672 | 22 | 1 | 1.96 | 92,4 | – | – | – | – | – | – | – | – |
|  | KeuPa HT | Mestis | 7 |  |  |  |  | 19 |  | 2.66 | 92,4 | – | – | – | – | – | – | – | – |
| 2015–2016 | TPS | SM-liiga | 26 | 8 | 10 | 6 | 1407 | 58 | 2 | 2.47 | 90,4 | – | – | – | – | – | – | – | – |
|  | TUTO Hockey | Mestis | 2 |  |  |  | 118 | 10 | 0 | 5.07 | 77,8 | – | – | – | – | – | – | – | – |
|  | RoKi | Mestis | 1 |  |  |  | 58 | 4 | 0 | 4.11 | 88,9 | – | – | – | – | – | – | – | – |
|  | Ässät | SM-liiga | 1 | 0 | 0 | 0 | 6 | 0 | 0 | 0.00 | 100 | – | – | – | – | – | – | – | – |
|  | SaPKo | Mestis | 3 |  |  |  | 119 | 5 | 1 | 1.69 | 94,7 | – | – | – | – | – | – | – | – |
| 2016–2017 | TPS | SM-liiga | 35 | 17 | 12 | 6 | 2083 | 71 | 3 | 2.04 | 92,2 | 6 | 2 | 4 | 387 | 15 | 0 | 2.32 | 90,9 |
| 2017–2018 | TPS | SM-liiga | 40 | 19 | 7 | 12 | 2318 | 90 | 0 | 2.33 | 91,3 | 8 | 2 | 4 | 484 | 22 | 0 | 2.73 | 89,2 |
| 2018–2019 | Lukko | SM-liiga | 30 | 10 | 12 | 4 | 1488 | 70 | 3 | 2.33 | 89,1 | 2 | 0 | 1 | 100 | 3 | 0 | 1.50 | 93,2 |
| 2019–2020 | Lukko | SM-liiga | 33 | 17 | 9 | 6 | 1925 | 67 | 5 | 2.09 | 91,8 | – | – | – | – | – | – | – | – |
| 2020–2021 | Lukko | SM-liiga | 26 | 16 | 7 | 2 | 1517 | 60 | 3 | 2.37 | 90,9 | – | – | – | – | – | – | – | – | Kanada-malja |
| 2021–2022 | KooKoo | SM-liiga | 28 | 10 | 12 | 5 | 1602 | 67 | 1 | 2.51 | 90,8 | 2 | 0 | 2 | 123 | 6 | 0 | 2.94 | 88,5 |
| 2022–2023 | KooKoo | SM-liiga | 39 | 15 | 12 | 10 | 830 | 89 | 3 | 2.38 | 90,3 | 5 | 2 | 3 | 121 | 13 | 1 | 2.91 | 90,3 |
| 2023–2024 | KooKoo | SM-liiga | 23 | 4 | 8 | 9 | 1320 | 62 | 3 | 2.82 | 88,0 | – | – | – | – | – | – | – | – |

Lähteet
-------

* Oskari Setänen The Internet Hockey Databasessa (englanniksi)
* Oskari Setänen Eurohockey-sivustolla (englanniksi)
* Oskari Setänen *Elite Prospects*. Everysport Media Group AB.  (englanniksi)

### Viitteet

1. ↑  Nikkola, Jari: TPS:n "Setämies" torjuu kaiken – vaikka päällään *iltalehti.fi*.  25.11.2015. Turku:  Alma Media Suomi Oy. Viitattu 26.11.2015.
2. ↑  Haastemiehet osa 13 – TPS  20.4.2018. Veikkaus. Viitattu 16.5.2018.
3. 1 2  Tilastot *liiga.fi*.  2.7.2021. Jääkiekon SM-liiga Oy. Viitattu 2.7.2021.
4. ↑
5. 1 2 3 4 5 6 7 8  Oskari Setänen *Elite Prospects*. Everysport Media Group AB.  (englanniksi)
6. ↑  Filip Riska siirtyy Lukkoon *Jatkoaika.com*.  2.5.2012. Jatkoaika r.y. Viitattu 13.10.2013.
7. ↑  Pelicans vankisti asemiaan liigakärjessä - näin SM-liigassa pelattiin torstaina *is.fi*.  19.9.2013. Sanoma Media Finland Oy. Viitattu 4.4.2024.
8. ↑  Setänen huilaa useita viikkoja *Jatkoaika.com*.  30.10.2013. Jatkoaika r.y. Viitattu 9.11.2013.
9. ↑  Jukureille maalivahtiapu Raumalta *Jatkoaika.com*.  31.1.2014. Jatkoaika r.y. Viitattu 2.2.2014.
10. ↑  Eric Perrin Turkuun – TPS:lle useita sopimuksia *Jatkoaika.com*.  21.4.2015. Jatkoaika r.y. Viitattu 22.4.2015.
11. ↑  TUTO lainaa TPS-vahtia *Jatkoaika.com*.  8.9.2015. Jatkoaika r.y. Viitattu 31.3.2016.
12. ↑  TPS kotiuttaa lainamiehiä *Jatkoaika.com*.  29.9.2015. Jatkoaika r.y. Viitattu 31.3.2016.
13. ↑  RoKin kokoonpanossa muutoksia – Pitkänen uutena Napapiirille *Jatkoaika.com*.  8.10.2015. Jatkoaika r.y. Viitattu 31.3.2016.
14. ↑  Setäsen kierros jatkuu – nyt vuorossa Pori *Jatkoaika.com*.  9.10.2015. Jatkoaika r.y. Viitattu 31.3.2016.
15. ↑  Ruohonen, Risto: Setäselle avausminuutit Ässissä *Jatkoaika.com*.  31.10.2015. Jatkoaika r.y. Viitattu 4.4.2024.
16. ↑  Itä-Savo: SaPKo vahvistuu TPS-kolmikolla *Jatkoaika.com*.  10.11.2015. Jatkoaika r.y. Viitattu 31.3.2016.
17. ↑  Syrjä, Tommi: Ari-Pekka Selin ja kyseenalainen sädekehä *Jatkoaika.com*.  1.12.2015. Jatkoaika r.y. Viitattu 31.3.2016.
18. 1 2 3  Oskari Setänen Eurohockey-sivustolla (englanniksi)
19. ↑  Virtanen, Vinski: TPS:n pelaaja-arviot 2015-2016: Paluumuuttajien mukana palasi kunnia *Jatkoaika.com*.  21.4.2016. Jatkoaika r.y. Viitattu 4.4.2024.
20. ↑  TPS solmi jatkosopimukset maalivahtikaksikolleen *Jatkoaika.com*.  23.1.2017. Jatkoaika r.y. Viitattu 23.1.2017.
21. ↑  Oskari Setänen Lukon maalille kahden vuoden sopimuksella! *raumanlukko.fi*.  27.4.2018. Rauman Lukko Oy. Viitattu 15.5.2018.
22. ↑  Lehtonen, Iiro: Brandon DeFazio tekee paluun kokoonpanoon, Oskari Setänen nousee maalille *ls24.fi*.  25.3.2019. Marva Media Oy. Viitattu 4.4.2019.
23. ↑  Oskari Setänen jatkaa maalilla myös ensi kaudella *raumanlukko.fi*.  21.2.2020. Rauman Lukko Oy. Viitattu 21.2.2020.
24. ↑  Suomen mestarit Liedes ja Setänen KooKoon riveihin *Jatkoaika.com*.  28.5.2021. Jatkoaika r.y. Viitattu 2.7.2021.
25. ↑  Hoffrén, Sami: Yllättävä veto! KooKoon tähtivahti sivuun, Tapparan puolustuksessa kovia poissaoloja *is.fi*.  11.4.2022. Sanoma Media Finland Oy. Viitattu 31.5.2022.
26. ↑  Kiesiläinen, Leevi: KooKoon pelaaja-arviot 2022–2023: Kapteeni Liedes johti kentällä ja sen ulkopuolella *Jatkoaika.com*.  24.4.2023. Jatkoaika r.y. Viitattu 11.5.2023.
27. ↑  Oskari Setänen jatkaa Kouvolassa *kookoo.fi*.  3.4.2023. KooKoo Hockey Oy. Viitattu 11.5.2023.
28. ↑  Ranta, Timo: KooKoo painiskelee maalivahtiongelman kanssa *kouvolansanomat.fi*.  10.1.2024. Kaakon Viestintä Oy. Viitattu 4.4.2024.
29. ↑  Setänen pelikunnossa – Aution sopimus purettu *kookoo.fi*.  7.2.2024. KooKoo Hockey Oy. Viitattu 4.4.2024.
30. ↑  Tilanne 8.11.2020
31. ↑  RUS - FIN (6-2) *stats.swehockey.se*.  5.11.2020. Svenska Ishockeyförbundet. Viitattu 8.11.2020. (englanniksi)
32. ↑  Leppänen, Marko: Leijonien veskari ihaili värikästä saksalaista jalkapallomaalivahtia – SM-liigapaikkakunnan esikuvat vetivät puoleensa: "Olen sellainen värittäjäluonne" *MTVuutiset.fi*.  4.11.2020. Telia Company AB. Viitattu 2.7.2021.

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo